Խաչատուր Աբովյանի անվան մանկավարժական համալսարանի մշակույթի ֆակուլտետում դասավանդող Արա Գևորգյանն իր հաջողություններից բացի շեշտեց Հայաստանում առկա մի լուրջ խնդիր. այն է, որ երաժշտական դպրոցների և բուհերի ժողովրդական և փողային գործիքների բաժիններում հաճախելիություն գրեթե չկա: Նա մտահոգություն հայտնեց, որ մոտ ապագայում նույնիսկ կարող ենք ազգային ժողգործիքների համույթներ չունենալ: Ստեղծված այսպիսի իրավիճակից դուրս գալու համար արվեստագետը կոչ է անում բուհերում այդ մասնագիտությունների ուսուցումը դարձնել անվճար։